

**Republika e Kosovës**

 Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



Procesverbal i Dëgjimeve për Buxhetin

e vitit 2022dheKornizën Afatmesme Buxhetore (KAB) 2022-2024

*në:*

**Ratkoc**

### **INFORMATË RRETH NJOFTIMEVE**

Njoftimi për organizimin e dëgjimeve buxhetore për buxhetin e vitit 2022 dhe KAB-in për vitet 2022-2024, u publikua me datë: 17.06.2021 në ueb faqen e komunës së Rahovecit, në të dy gjuhët, në këtë vegëz: <https://kk.rks-gov.net/rahovec/wp-content/uploads/sites/23/2021/06/Kalendari-i-degjimeve-buxhetrore-per-Buxhetin-e-vitit-2022-dhe-Korniza-Afatmesme-Buxhetore-KAB-te-Komunes-se-Rahovecit-per-vitet-2022-2024.pdf> dhe <https://kk.rks-gov.net/rahovec/wp-content/uploads/sites/23/2021/06/Raspored-Javnih-Rasprava-za-Budzet-i-Srednjorocni-Okvir-Budzeta-Opstine-Orahovac-za-2022-2024.pdf> në harmoni me afatet ligjore që i përcakton Udhëzimi Administrativ, si vijon:

*Në mbështetje të nenit 68, paragrafi 68.1 i Ligjit Nr.03L-40 për Vetëqeverisje Lokale të Republikës së Kosovës (Gazeta zyrtare e Republikës së Kosovës Nr.28/2008), nenit 17 dhe nenit 18 paragrafi 1, pika 1.7, të Statutit të Komunës së Rahovecit Nr. 1005, të datës: 29.03.2017, nenit 6 pika 1.3, i Udhëzimit Administrativ (MAPL) Nr.06/2018 për Standardet Minimale të Konsultimet Publike në Komuna, Rregullores Komunale për Transparencë me Nr. Prot. 2697, njoftojmë se nga data:****06.07.2021****deri me datë:****16.07.2021****nën organizimin e kryesuesit dhe anëtarëve të Komitetit për Politikë dhe Financa (KPF) do të organizohen pesëmbëdhjetë (****15****) dëgjime publike buxhetore me qytetarë, për planifikimin e buxhetit për vitin****2022****dhe KAB-in për vitet****2022-2024.***

**Me qëllim të rritjes së nivelit të transparencës e llogaridhënies dhe për t’i mbajtur sa më të informuar banorët e komunës së Rahovecit, rreth orarit dhe vendit të mbajtjes së dëgjimeve buxhetore, janë bërë me kohë planifikimet dhe është publikuar me kohë kalendari i dëgjimeve buxhetore për pesëmbëdhjetë (15) dëgjimet buxhetore në vendbanimet e komunës së Rahovecit në këtë vegëz:** <https://kk.rks-gov.net/rahovec/wp-content/uploads/sites/23/2021/06/Kalendari-i-degjimeve-buxhetrore-per-Buxhetin-e-vitit-2022-dhe-Korniza-Afatmesme-Buxhetore-KAB-te-Komunes-se-Rahovecit-per-vitet-2022-2024.pdf> **më datë: 17.06.2021.**

**Poashtu, bazuar në afatet ligjore janë njoftuar me kohë banorët e secilit vendbanim rreth mbajtjes së dëgjimeve me anë të publikimit të secilit njoftim veç e veç, për secilin vendbanim, në ueb faqe të komunës, shtatë ditë para mbajtjes së dëgjimit në atë vendbanim.**

**Njoftimi për mbajtjen e dëgjimit buxhetor në fshatin Malësi e Vogël dhe Gexhë u publikua më datë: 29.06.2021 në këtë vegëz:** <https://kk.rks-gov.net/rahovec/wp-content/uploads/sites/23/2021/06/Njoftim-per-degjim-publik-per-buxhetin-e-vitit-2022-dhe-KAB-in-2022-2024-me-banor-te-fshatrave-Malesi-e-Vogel-Gexhe-Ratkoc-Dejne-Vrajak-dhe-Bratotin.pdf>

**Njoftimet përveç që janë publikuar në uebfaqe të komunës, në Platformën për Konsultime Publike, në rrjetin social Facebook, njoftimet u janë dërguar edhe kryetarëve të këshillave të fshatrave dhe lagjeve urbane përmes rrjeteve sociale Viber dhe WhatsApp.**

### **DËGJIMI PUBLIK NË RATKOC**

Në po të njëjtën ditë u mbajt dëgjim buxhetor me banorët e fshatrave Ratkoc, Denjë, Vrajak dhe Bratotin, në ambientet e shtëpisë së kulturës “Jah Hoti” në fshatin **Ratkoc**, me fillim në orën: 20:11.

**Zyrtarët pjesëmarrës në këtë dëgjim nga KPF-ja dhe zyrtar komunal ishin: 11**

* Femra ishin: 4
* Meshkuj ishin: 7

Qytetarë pjesëmarrës gjithsej të pranishëm ishin: *12*

* Femra ishin: 0
* Meshkuj ishin: 13

Dëshmi janë listat nënshkruese të pjesëmarrësve në këtë dëgjim.

Dëgjimin e shpalli të hapur kryesuesi i Kuvendit Komunal, z.Afrim Dina.

**Afrim Dina:** Përshëndetje për të gjithë të pranishmit, i nderuar kryetar i fshatit Ratkoc, i nderuar përfaqësues nga këshilli i fshatit Dejnë, të nderuar anëtarë të KPF-së, të nderuar drejtorë të drejtorive, ju të pranishëm. Faleminderit që sot jeni këtu.

Jemi sot këtu për të filluar dëgjimet buxhetore, për të marrë kërkesat tuaja si banorë, prioritetet që ju keni dhe më pas t’i harmonizojmë në planifikimin që bëhet për vitin 2022.

Buxheti për vitin 2022 do të jetë 15,053,660.00 Euro, kurse Investimet Kapitale kapin vlerën 4,815,786.00 Euro.

Ju lus t’i paraqisni kërkesat tuaja ju si përfaqësues të këshillave të fshatrave.

**Beqë Shala** (*kryetar i këshillit të fshatit Ratkoc):* Përshëndetje për ju të nderuar të pranishëm, faleminderit për pjesëmarrje!

Kërkesat e fshatit **Ratkoc** janë:

* Rregullimi i kanalizimeve-degëzimet, zgjerimi i rrjetit të kanalizimit
* Kubëzimi i rrugëve
* Rregullimi i rrugëve fushore
* Rregullimi i trotuareve ( Ratkoc-Gexhë, Ratkoc-Dejnë, Ratkoc-Vrajak)
* Rregullimi i përroskave

**Muharem Morina** (*kryetar i këshillit të fshatit Dejnë):* Përshëndetje i nderuar kryesues, ju anëtarë të KPF-së, përshëndetje për të gjithë ju të pranishëm! Faleminderit për realizimin e projekteve në të mirë të banorëve, mirëpo, prapë ka edhe shumë nevojë për investime.

Kërkesat e fshatit **Dejnë** janë:

* Rregullimi i kanalizimeve dhe gropave septike
* Rregullimi i rrugëve fushore
* Rregullimi i kanalit të kullimit të ujërave atmosferikë
* Kubëzimi i rrugëve

**Daut Bytyqi**-Dejnë: Të nderuar përshëndetje, desha me ju informu që kanalizimi në fshatin Dejnë është në gjendje të mjeruar.

**Ali Hoti-** Ratkoc: Të nderuar të pranishëm, desha me u ndërlidh dhe me ju paraqit edhe dy kërkesa të cilat janë:

* Ndriçimin publik në fshat
* Rritja e sigurisë në trafik

**Afrim Dina:** Atëherë, të nderuar me kaq përfundoi ky dëgjim. Ju falënderoj për pjesëmarrjen tuaj! Faleminderit për bashkëpunim!

Dëgjimi publik në fshatin Ratkoc me banorët e fshatrave Ratkoc, Denjë, Vrajak dhe Bratotin, përfundoi në orën: 20:30.

**P.S. Edhe banorët e fshatrave Vrajak dhe Bratotin ishin të njoftuar me kohë për mbajtjen e dëgjimeve buxhetore, por, nuk kemi pasur prezent asnjë banorë nga ato dy vendbanime.**

**Blerta Gashi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Zyrtare përgjegjëse për koordinimin e dëgjimeve,*

*konsultimeve dhe takimeve publike*

Rahovec,

gusht 2021